《浚县知县项如英筑野遣人远馈酒殽仍寄诗相问随用韵以答其盛意为后日之会一笑 其三》
明代·宋讷

治平天子久招贤，卓鲁循良陋董宣。奕世英姿温若玉，挥毫吟董涌如泉。

琴堂政暇留宾话，泮水功成勒石传。祥凤景星争快睹，识君从记甲寅年。

作者简介：（1311—1390）元明间大名府滑县人，字仲敏。元顺帝至正进士。任盐山尹，弃归。明洪武二年，以儒士征，预修《礼》、《乐》诸书。事竣，不仕归。后以荐授国子助教，累迁文渊阁大学士、国子祭酒。严立学规，勤于讲解。十八年复开进士科，所取士，国子监生占三之二。卒谥文恪。有《西隐集》。